เรื่องร้องเรียน (ร้องเรียน,น้ำท่วม,สอบถาม) วันที่ 2023-05-30 07:16:09 — แขวงออเงิน เขตสายไหม จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660006043 ขอให้พิจารณาตรวจสอบข้อมูลการยื่นรับเงินเยียวยาภัยพิบัติน้ำท่วม ให้แก่ผู้ร้อง เนื่องจากผู้ร้องแจ้งว่าบริเวณริมคลองสายไหมเกิดปัญหาน้ำท่วม ทำให้ผู้ร้องได้รับผลกระทบต่อมาประมาณเดือนธันวาคม 2565 ผู้ร้องจึงได้ไปดำเนินการลงทะเบียนรับเงินเยียวยาภัยพิบัติน้ำท่วมกับทางสำนักงานเขตสายไหม แต่ปรากฏว่ารายชื่อของผู้ร้องตกหล่นและในเดือนธันวาคม 2565 เช่นเดียวกันทางสำนักงานเขตสายไหมก็ได้ดำเนินการสำรวจและนำข้อมูลของผู้ที่มีรายชื่อตกหล่นมาลงทะเบียนให้ใหม่แล้ว และต่อมาประชาชนที่อาศัยอยู่บริเวณริมคลองสายไหมและที่ได้รับผลกระทบจากภัยพิบัติน้ำท่วมนั้นได้รับการจ่ายเงินเยียวยาเรียบร้อยแล้ว ต่อมาผู้ร้องได้ไปติดต่อสำนักงานเขตสายไหมเพื่อสอบถามกรณีดังกล่าวว่าทำไมผู้ร้องยังไม่ได้รับการจ่ายเงินเยียวยา เจ้าหน้าที่แจ้งว่าในฐานระบบข้อมูลในคอมพิวเตอร์ระบุว่าผู้ร้องได้สละสิทธิ์การรับเงินเยียวยาเพราะไม่ได้ไปดำเนินการติดต่อ แต่ผู้ร้องแจ้งว่าผู้ร้องได้ดำเนินการติดต่อแล้ว อีกทั้งทางสำนักงานเขตสายไหมก็ได้ดำเนินการสำรวจและนำข้อมูลของผู้ที่มีรายชื่อตกหล่นมาลงทะเบียนให้ใหม่แล้ว ผู้ร้องจึงไม่เข้าใจว่าผู้ร้องได้สละสิทธิ์การรับเงินเยียวยาไปตอนไหน จากกรณีดังกล่าวส่งผลให้ผู้ร้องไม่ได้รับเงินเยียวยาและได้รับความเดือดร้อนเป็นอย่างมาก จึงประสงค์ให้พิจารณาตรวจสอบข้อมูลการยื่นรับเงินเยียวยาภัยพิบัติน้ำท่วม เพื่อบรรเทาความเดือดร้อนของผู้ร้องต่อไป
(แจ้งข้อมูลเพิ่มเติม 24/02/2566) ผู้ร้องขอแจ้งข้อมูลเพิ่มเติม เนื่องจากเมื่อวันที่ 14 กุมภาพันธ์ 2566 ช่วงเวลาประมาณ 13.00 น. ได้มีเจ้าหน้าที่จากสำนักงานเขตสายไหม ได้ลงพื้นที่ตรวจสอบบ้านผู้ร้อง แต่ผู้ร้องไม่ได้อยู่บ้าน โดยทางญาติเป็นผู้ลงลายมือรับทราบเป็นพยานว่ามีเจ้าหน้าที่ลงพื้นที่ตรวจสอบแล้ว ซึ่งทางเจ้าหน้าที่ไม่ได้แจ้งว่าจะได้รับเงินเยียวยาภัยพิบัติน้ำท่วมในวันไหน โดยผู้ร้องเห็นว่าระยะเวลาผ่านมาหลายวันแล้วยังไม่ได้รับเงินเยียวยาฯ แต่อย่างใด จึงประสงค์ให้ทางหน่วยงานที่เกี่ยวข้องเร่งดำเนินการโดยเร็ว //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก //ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata